**Құрметті форумға қатысушылар!**

Қазақстан Республикасының Президенті Қ.К.Тоқаев әрдайым білім саласының дамуы мен ғылымның өркендеуіне, адами капитал сапасын арттыруға ерекше назар қойып келеді.

Қазіргі таңда «Білім экономикасы», еңбек өнімділігін арттыру, инновацияны дамыту, жасанды интеллект жаһандық дамудың негізгі факторларына айналды.

Педагогтар мәртебесін көтеру заңнамалық жағынан бекітілді. Дегенмен мұғалім мәртебесін көтеру бір ғана министрлікке, заңнамаға байланысты емес, басқа да көптеген орталық және атқарушы органдарға, қоғамға ортақ үлкен іс деп білеміз.

Педагог – болашақ президенттің, ғарышкердің, мемлекетіміздің кез келген азаматының өмір жолына жолдама беретін тұлға.

Президентіміздің: «Адал еңбек, озық білім және үздік тәжірибе әрдайым жоғары бағаланады.

Мен жаңа Қазақстанның осындай ел болғанын қалаймын» деген сөзі бар.

Педагогика саласындағы трендтерді дамытып, оны өсу траекториясына шығаруға осындай форумдардың рөлі маңызды деп есептеймін.

Себебі пікіралмасу арқылы заманауи жаңа технологияларды пайдаланып, білім саласын дамыту заман талабы.

Осы жолда баршаңызға сәттілік тілеймін.

Жас ұрпаққа жол ашып, болашаққа бағдар беру ұлт ұстаздарының басты міндеті!

«Адамның адамгершілігі жақсы ұстаздан болады» деген ұлы ойшыл Абай.

Ұлт ұстаздарының әрқашан мәртебесі биік болсын. Форумның нәтижелі өтуіне тілектеспін.